CELEX: 62006CA0066
Language: sl
Date: 2008-11-20 00:00:00
Title: Zadeva C-66/06: Sodba Sodišča (drugi senat) z dne 20. novembra 2008 – Komisija Evropskih skupnosti proti Irski (Neizpolnitev obveznosti države – Direktiva 85/337/EGS – Presoja vplivov projektov na okolje – Izdaja soglasij brez presoje)

10.1.2009   
            
            
               SL
            
            
               Uradni list Evropske unije
            
            
               C 6/2
            
         Sodba Sodišča (drugi senat) z dne 20. novembra 2008 – Komisija Evropskih skupnosti proti Irski
   (Zadeva C-66/06) (1)
   
   (Neizpolnitev obveznosti države - Direktiva 85/337/EGS - Presoja vplivov projektov na okolje - Izdaja soglasij brez presoje)
   (2009/C 6/02)
   Jezik postopka: angleščina
   Stranke
   
      Tožeča stranka: Komisija Evropskih skupnosti (zastopniki: F. Simonetti, X. Lewis, zastopnika, F. Louis, odvetnik in C. O'Daly, solicitor)
   
      Tožena stranka: Irska (zastopniki: D. O'Hagan, J. Connolly in G. Simons, zastopniki)
   
      Intervenient v podporo tožene stranke: Republika Poljska (zastopnik: E. Ośniecka-Tamecka, zastopnik)
   Predmet
   Neizpolnitev obveznosti države – Kršitev členov 2(1) in 4 od (2) do (4) Direktive Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje (UL L 175, str. 40), kot je bila spremenjena z Direktivo 97/11/ES z dne 3. marca 1997 (UL L 73, str. 5) – Izdaja soglasij brez presoje
   Izrek
   
               1)
            
            
               Irska, s tem da v skladu s členoma 2(1) in 4 od (2) do (4) Direktive Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje, kot je bila spremenjena z Direktivo Sveta 97/11/ES z dne 3. marca 1997, ni sprejela vseh potrebnih predpisov za zagotovitev, da so projekti, ki bi lahko imeli bistvene vplive na okolje in sodijo v kategorije projektov iz Priloge II, točka 1, od (a) do (c) in (f), k tej direktivi, pred izdajo soglasja v skladu s členi od 5 do 10 navedene direktive predmet postopka za izdajo soglasja in presoje njihovih vplivov v zvezi s tem, ni izpolnila obveznosti, ki jih ima v skladu s to direktivo.
            
         
               2)
            
            
               Irski se naloži plačilo stroškov Komisije Evropskih skupnosti.
            
         
               3)
            
            
               Republika Poljska nosi svoje stroške.
            
         
      (1)  UL C 108, 6.5.2006.